# FELHÍVÁS SZAKMAI GYAKORLATRA

# mta társadalomtudományi kutatóközpont

# politikatudományi intézet

A Magyar Tudományos Akadémia Társadalomtudományi Kutatóközpont Politikatudományi Intézete **pályázatot hirdet** szakmai gyakorlatra BA, MA illetve PhD képzésben részt vevő diákok számára.

A gyakornok a *European Mayor* elnevezésű nemzetközi projekt magyarországi munkálataiban vesz részt egy kutatócsoport tagjaként. A leendő gyakornok feladata az angol nyelvű kérdőív magyarra fordításában való segédkezés, a polgármesterek elérhetőségeit tartalmazó adatbázis létrehozása és gondozása, valamint az adatfelvétel során felmerülő feladatokkal kapcsolatos támogatás nyújtása az Intézet kutatói számára. A 5 hónapra meghirdetett pozíció heti átlagos munkaideje 8 óra, ami az elvégzendő feladatok ütemezésének függvényében ingadozhat. Az Intézet a gyakornoki munkát igazolja a felsőoktatási intézmények számára.

A gyakornok számára az Intézet anyagi juttatást nem biztosít.

**Pályázati feltételek:**

*A pályázat jelentkezési feltételei (a pályázathoz csatolandó):*

- Legfeljebb egy oldalas angol nyelvű motivációs levél;

- Önéletrajz (angol vagy magyar);

- Érvényes, nappali tagozatos hallgatói jogviszony igazolása valamely magyarországi vagy külföldi felsőoktatási intézményben;

*Szakmai elvárás:*

- Megbízhatóság

- Precizitás

- Rövid határidők betartása

- Flexibilitás

- Folyamatos internetkapcsolat

*Az elbírálásnál előny lehet, de nem feltétele a pozíció betöltésének:*

- Helyi politikához kapcsolható kutatási érdeklődés

- Kérdőíves adatfelvételben szerzett korábbi tapasztalat

- Kérdőívfordításban szerzett korábbi tapasztalat

- Kutatásmódszertani ismeretek

**Jelentkezési határidő**:

A jelentkezés határideje: 2014. december 1.

A pozíció betöltésének kezdete: 2015. január 6., kedd

**A jelentkezés módja:**

A pályázati anyagot elektronikus formában kérjük eljuttatni az MTA TK PTI titkárságára Zágoni-Szabó Bellának: zagoni-szabo.bella@tk.mta.hu. A pályázati anyagokat *1 db pdf fájlban* kérjük beküldeni. A szóbeli elbeszélgetés várható ideje 2014. december 4.

Érdeklődni Dobos Gábornál lehet a dobos.gabor@tk.mta.hu e-mailcímen.